
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea datelor pentru depunerea, selecţia şi implementarea proiectelor de către persoanele fizice sau juridice fără scop patrimonial, asociaţii ori fundaţii constituite conform legii, în domeniul sportului, cu sediul în Municipiul Focşani, în vederea obţinerii de  fonduri nerambursabile din Bugetul Local al Municipiului Focşani pe anul 2012
               Consiliul local al Muncipiului Focşani, judeţul Vrancea, întrunit în şedinţă ordinară;

              - Analizând proiectul de hotărâre iniţiat de Primarul Municipiului Focşani prin care se propune aprobarea datelor pentru depunerea, selecţia şi implementarea proiectelor de către persoanele fizice sau juridice fără scop patrimonial, asociaţii ori fundaţii constituite conform legii, în domeniul sportului, cu sediul în Municipiul Focşani, în vederea obţinerii de  fonduri nerambursabile din Bugetul Local al Municipiului Focşani pe anul 2012, raportul întocmit de  Direcţia economică  înregistrat la nr. 40875/20.08.2012;

               -   Văzând avizul favorabil al Comisiei de buget şi administraţie publică;

               - În conformitate cu prevederile Legii nr.350/2005 privind regimul finanţărilor nerambursabile din fondurile publice alocate pentru activităţi nonprofit de interes general şi  Hotărârea Consiliului Local al Municipiului Focşani nr.326/18.12.2007 pentru aprobarea Regulamentului privind regimul finanţărilor nerambursabile din fondurile Bugetului Local al Municipiului Focşani a proiectelor depuse de persoane fizice sau persoane juridice fără scop patrimonial - asociaţii ori fundaţii constituite conform legii,  în domeniul mediului, culturii, sportului şi tineretului;

              - În baza art.36 alin (1) şi (2) lit. „d”, alin (6), lit. „a”, pct.2, precum şi în temeiul art. 45 alin. (2), litera „a” din Legea nr.215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

           Art.1 Se aprobă datele pentru depunerea, selecţia şi implementarea proiectelor de către persoanele fizice sau juridice fără scop patrimonial, asociaţii ori fundaţii constituite conform legii, în domeniul sportului, cu sediul în Municipiul Focşani, în vederea obţinerii de  fonduri nerambursabile din Bugetul Local al Municipiului Focşani pe anul 2012 astfel:

· Perioada de depunere a proiectelor – 01-30 septembrie 2012
· Perioada de selecţie a proiectelor – 01-31 octombrie 2012
· Perioada de implementare a proiectelor selectate – noiembrie-decembrie 2012
           Art.2 Prezenta hotărâre va fi comunicată de către Directia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică.

           PREŞEDINTE DE ŞEDINŢĂ, 

                  Oloeriu Ioan Liviu                                                 CONTRASEMNEAZĂ:
                                                                                SECRETARUL MUNICIPIULUI FOCŞANI

               Eduard Marian Corhană
Municipiul Focşani,   28 august 2012                                                      

